tomron87/hebrew-wikipedia-sentences-corpus huggingface dataset:
את סיבוב ההופעות החלה מדונה ב-13 באפריל 1990 בשלוש הופעות שנערכו בצ'יבה, יפן, והיא סיימה אותו ב-5 באוגוסט באותה השנה, בהופעת סיכום אשר נערכה בניס, צרפת.
בנוסף לכך, בסיבוב הופעות זה התקיימה הופעה אשר צולמה מאוחר יותר לדי וי די נלווה שיצא תחת חסותה.
סיבוב ההופעות זכה לביקורות חיוביות רבות, הוא תואר "כהפקת הבמה היצירתית ביותר" בטקס "Pollstar Concert Industry Awards" ובשנת 2015 BBC אמרו שסיבוב ההופעות "המציא [את] המודרניות, מרובת מדית הפופ".
סיבוב ההופעות נתקל בביקורות שליליות מצד קבוצות דתיות כמו למשל על ההופעה עם "Like a Virgin", במהלכה רקדניה של מדונה ליטפו את גופה תוך כדי שהיא מבצעת תנועות שמדמות אוננות.
הכנסייה האנגליקנית והכנסייה הקתולית מתחו ביקורת על הופעתה, והאפיפיור ביקש מהציבור הרחב והקהילה הנוצרית לא ללכת אליו.
קבוצה קתולית נוספת גם קראה להחרים את סיבוב ההופעות בשל התכנים הארוטיים שלו.
בתגובה מדונה אמרה: "סיבוב ההופעות לא פוגע ברגשות של אף אחד, זה בשביל מוחות פתוחים ומביא אותם לראות את המיניות בצורה אחרת, שלהם ושל אחרים".
סיבוב ההופעות גרף בסך הכל כ-62.7 מיליון דולר.
בנוסף לכך, גם סיבוב ההופעות שבר שיא של אצטדיון לוס אנג'לס ממוריאל ספורט ארנה בכך שההופעה של מדונה באצטדיון גרפה $456,720 מה שהפך את מדונה לזמרת עם ההופעה הרווחית ביותר באצטדיון בכל הזמנים.
סיבוב ההופעות צולם מספר פעמים בין היתר בארצות הברית, צרפת, יפן וספרד.
בסופו של דבר צולמה ההופעה בצרפת ושודרה בטלוויזיה על ידי רשת HBO ומאוחר יותר גם יצאה כ-DVD תחת השם, Blond Ambition World Tour Live.
הדי וי די של סיבוב ההופעות זיכה אותה בפרס הגראמי הראשון שלה עשור לאחר תחילת הקריירה שלה בקטגוריה: "סרט המוזיקלי הטוב ביותר".
בנוסף גם יצא די וי די נוסף של ההופעה תחת השם Ambition Japan Tour 90, ששוחרר באופן אקסקלוסיבי ביפן בלבד.
Blond Ambition World Tour Live (בעברית: סיבוב הופעות עולמי של הבלונדינית בשידור חי) הוא אלבום ההופעה השלישי של הזמרת-יוצרת האמריקאית מדונה.
אלבום ההופעה יצא לאור ב-13 בדצמבר 1990, על ידי חברות התקליטים פיוניר.
אלבום ההופעה זכה להצלחה רבה, כאשר זכה בפרס גראמי.
"Blinding Lights" (בעברית: "אורות מסנוורים") הוא סינגל שהוקלט על ידי הזמר-יוצר הקנדי דה ויקנד, מתוך אלבום האולפן הרביעי שלו, After Hours.
השיר יצא לאור ב-29 בנובמבר 2019, כסינגל השני מתוך האלבום, יומיים לאחר צאתו של "Heartless", על ידי חברות התקליטים XO וריפבליק רקורדס.
דה ויקנד כתב והפיק את השיר יחד עם מקס מרטין ואוסקר הולטר, תוך שבלי ודה-הילה קיבלו קרדיט ככותבים נוספים.
"Blinding Lights" הגיע בשיאו למקום הראשון בכ-34 מדינות, כולל ארצות הברית וקנדה, שם היה לשיר החמישי של דה ויקנד שהגיע למקום הראשון במצעדי הבילבורד הוט 100 והקנדה הוט 100, למשך ארבעה ושבעה שבועות בהתאמה.
השיר היה לשיר הראשון של דה ויקנד שהגיע למקום הראשון בגרמניה למשך עשרה שבועות, בבריטניה למשך שמונה שבועות, ובאוסטרליה למשך 11 שבועות.
זהו הסינגל המצליח ביותר של דה ויקנד בעולם עד כה, תוך שהוא מחזיק בשיא של מספר השבועות הרב ביותר בחמישייה הפותחת והעשירייה הפותחת של הבילבורד הוט 100.
לשיר שלושה רמיקסים רשמיים: אחד של הלהקה האלקטרונית כרומטיקס , אחד של הרכב הדאנס האלקטרוני מייג'ור לייזר, ואחד בהשתתפות הזמרת-יוצרת רוסליה.
לאחר הפסקה של חמישה חודשים מהרשתות החברתיות, דה ויקנד חזר להפעיל את האינסטגרם שלו ב-20 בנובמבר 2019 והוציא הודעה לאחר שישה ימים ב-26 בנובמבר 2019. לפני כן, ביוני 2019, הכריז על פרויקט המכונה Chapter VI.
ב-24 בנובמבר 2019 שודרה לראשונה פרסומת של מרצדס-בנץ בטלוויזיה הגרמנית ובה הקליפ של "Blinding Lights", בו דה ויקנד נוהג ברכב שטח של מרצדס-בנץ ומבקש מהמערכת להשמיע את שירו החדש.
הגרסה באורך מלא של הפרסומת הוקרנה בבכורה ב-29 בנובמבר, לצד הסינגל.
בימים שלאחר מכן הודיע ברשתות החברתיות על חזרתו למוזיקה עם הכיתוב "הנפילה מתחילה מחר בערב" ו"הערב מתחילים פרק פסיכוטי חדש הממיס מוח!
במהלך ראיון שערך ג'ם אסוואד ממגזין וראייטי, דן דה ויקנד בניסיונו בעבודה עם הפזמונאי והמפיק השוודי מקס מרטין באומרו: "מקס ואני הפכנו לחברים הכי טובים, אבל אני לא עושה את זה עם אנשים רבים.
זה לא שאני לא יכול, אבל שיתוף פעולה הוא מערכת יחסים, זה כמו נישואים, אתה צריך לבנות לזה".
בראיון לבילבורד, דה ויקנד הביא את הערכתו למוזיקה של שנות השמונים: "תמיד הייתה לי הערצה לעידן שלפני שנולדתי.
אתה יכול לשמוע את זה כבר במיקסטייפ הראשון ששנות השמונים – סוזי והבנשיז, קוקטו טווינס – ממלאים תפקיד כל כך ענק בסאונד שלי.
לפעמים זה עוזר לי ליצור צליל חדש ולפעמים זה פשוט מובן מאליו.
אני פשוט שמח שהעולם נכנס אליו עכשיו".
לאורך כל השיר, דה ויקנד שר על ההתעוררות מחדש של מערכת היחסים ועל חשיבות בת זוגו.
הזמר מזכיר גם את העיר לאס וגאס שבנבדה, תוך התייחסות אליה כ"עיר החטאים" בקדם הפזמון.
השיר כתוב בסולם של פה מינור במצב דוריאן עם מפעם Vivace של 171 פעימות לדקה.
הטווח הקולי של דה ויקנד משתרע מהצליל הנמוך של F3 לתו הגבוה של C5. מהבתים המדורגים בקנה המידה שלו ועד לפזמון המלא במתח, השיר מציג את ה"מתמטיקה המלודית" והפולנית, לה אחראי מקס מרטין, לפי כריס מולנפי מ-Slate.
מגזין USA Today סיקר את שנת 2020, והעניק את המקום החמישי לשיר ברשימת "10 השירים הטובים ביותר לשנת 2020".
ארגוןרשימהמיקוםמקורבילבורד500 שירי הפופ הטובים ביותר בכל הזמנים79
הווידאו קליפ המלא שיצא עבור השיר, הועלה לערוץ היוטיוב של דה ויקנד ב-21 בינואר 2020, בקליפ ניתן לראות את דה ויקנד מהלך בעיר גדולה לצלילי השיר, ונראה כי הוא המשך ישיר לקליפ של הסינגל הקודם, "Heartless".
במצעדי הבילורד שבארצות הברית, "Blinding Lights" הופיע לראשונה במקום ה-11 במצעד בילבורד הוט 100 בתאריך ה-14 בדצמבר 2019, אך השיר נפל 41 מקומות בשבוע שלאחר מכן והגיע למקום ה-52. בשבוע ה-12 של המצעד, השיר היה לשירו העשירי שמגיע לעשירייה הראשונה במצעד כאשר הגיע למקום העשירי.
בתאריך ה-28 במרץ 2020 של המצעד, השיר הרוויח את המקום השני במצעד בילבורד הוט 100. במצעדי בילבורד אחרים השיר הגיע למקום הראשון במצעד שירי ה-R&B/היפ-הופ בתאריך ה-4 באפריל 2020, עם 11 שבועות לא-רצופים בצמרת המצעד.
השיר התמקם גם במקום הראשון במצעד שירי ה-R&B בתאריך ה-7 במרץ 2020, ונהפך לשירו השביעי שמגיע לראש המצעד, ובכך נהפך דה ויקנד לאמן עם מרבית השירים שהגיעו למקום הראשון במצעד זה, ושובר שיא של 48 שבועות בצמרת המצעד.
ב-30 במרץ 2020, השיר הרוויח את המקום הראשון במצעד בילבורד הוט 100, אשר הדחיק את השיר "The Box" של רודי ריץ' למקום השני.
השיר הצליח לשהות במקום הראשון גם בשבוע שלאחר מכן, ונהפל לשירו השלישי של ויקנד אשר מרוויח זאת אחרי שירו "The Hills" אשר עשה זאת בדיוק חמש שנים קודם לכן.
השיר היה לשירו החמישי של דה ויקנד שהגיע לראש מצעד הבילבורד הוט 100. השיר, נכון לנובמבר 2020, יחד עם שירו של פוסט מאלון – "Circles", הוא השיר שבילה את מספר השבועות הגבוה ביותר בהיסטוריית המצעד, כ-39 שבועות.
"Blinding Lights" שהה במקום הראשון במצעד בילבורד הוט 100 במשך 4 שבועות סך הכל, וסיים את שנת 2020, בצמרת המצעד השנתי של בילבורד לשנת 2020. בשנה שלאחר מכן, התמקם במקום השלישי באותו המצעד שמסכם את שנת 2021, ונהפך לסינגל הראשון שסיים בשלושת המקומות הראשונים בזמנים שונים.
במרץ 2021, השיר נהפך לשיר הראשון בתלודות המצעד ששוהה במצעד בילבורד הוט 100, במשך שנה שלמה, 53 שבועות.
"Blinding Lights" בילה 57 שבועות בעשירייה הפותחת של המצעד, ו-43 שבועות בחמישייה, ושובר את השיא לשיר עם מרבית השבועות בהיסטוריית המצעד שקיים 62 שנה.
בתחום המדיה הדיגיטלית, השיר התמקם במקום הראשון במצעד השירים הדיגיטליים בשבוע של 23 במרץ 2020, ונהפך לשירו החמישי של דה ויקנד שמתמקם במקום הראשון במצעד.
הסינגל הרוויח גם את המקום הראשון במצעד שירי הסטרימינג ב-30 במרץ, ונהפך לשירו הראשון שמגיע לראש המצעד מזה חמש שנים כאשר הקודם היה "The Hills".
ב-13 באפריל, השיר התמקם במקום הראשון במצעד שירי הפופ, כאשר שהה צמרת המצעד במשך 6 שבועות לא-רצופים, וירד למקום השני במצעד ההוט 100. מאוחר יותר השיר חזר למקום הראשון ושהה במצעד ההוט 100 במשך 2 שבועות נוספים.
ב-18 במאי, השיר נהפך לשירו הראשון שמגיע למקום הראשון במצעד שירי הפופ למבוגרים, ושהה בצמרת המצעד במשך 20 שבועות לא-רצופים.
ב-7 בנובמבר, "Blinding Lights" נהפך לשירו הראשון של דה ויקנד שהתמקם במקום הראשון במצעד השירים העכשוויים למבוגרים, ששהה במשך 35 שבועות לא-רצופים בצמרת המצעד.
בנוסף, "Blinding Lights" התברג במקום הראשון במצעד שירי הרדיו עם 26 שבועות בצמרת המצעד, ושבר את השיא שנקבע בעבר של גו גו דולס עם "Iris", שהשיגו את השיא במשך כמעט 22 שנים.
באוגוסט 2021, הפך לשיר עם מספר השבועות הרב ביותר במצעד, עם כ-88 שבועות סך הכל.
יחד עם השיר, דה ויקנד הצליח לשבור 4 גינס שיאי עולם בשנת 2020; הרצועה המושמעת ביותר בספוטיפיי לשנת 2020, הרצועה הנמצאת בעשירייה הפותחת במצעד בילבורד הוט 100 האמריקאי הגדול ביותר, הרצועה הנמצאת בחמישייה הפותחת במצעד בילבורד הוט 100 האמריקאי הגדול ביותר, והרצועה הנמצאת במצעד ה-בילבורד הוט 100 לטווח הארוך.
בנוסף, דה ויקנד נהפך לאמן הראשון בהיסטוריה ששוהה במצעד הבילבורד הוט 100 האמריקאי בשלוש שנים שונות מאותו האלבום (After Hours), "Heartless" (2019), "Blinding Lights" (2020) ו-"Save Your Tears" (2021).
למשך זמן קצר בשנת 2022, "Blinding Lights" היה לסינגל ששהה במקום הראשון במשך הזמן הארוך ביותר במצעד ההוט 100 עם 90 שבועות סך הכל, ועקף את אימאג'ין דראגונז שעשו זאת במשך 87 שבועות עם השיר "Radioactive".
תוך כדי כך, השיר גם השיג את התואר השיר עם מרבית השבועות במצעד ההוט 100 ועקף את השיר "Party Rock Anthem" של LMFAO, אך נכון לאפריל 2025, השיר "Heat Waves" של גלאס אנימלס כרגע מתמקם בראש הרשימה עם 91 שבועות.
ב-5 באפריל 2022, "Blinding Lights" זכה להסמכה מטעם איגוד תעשיית ההקלטות האמריקאי (RIAA) על מכירות של עשרה מיליון יחידות בארצות הברית.
השיר היה לשיר המושמע ביותר בספוטיפיי לשנת 2020, עם קרוב ל-1.6 מיליארד השמעות.
ונכון לאפריל 2025, השיר נהפך לשיר עם מרבית ההשמעות בספוטיפיי.
האלבום נהפך לאלבום הרביעי הנמכר ביותר בשנת 2020 עם 2 מיליון עותקים שנמכרו ברחבי העולם, כאשר בראש המצעד עומד ליל בייבי עם אלבומו My Turn.
בנוסף, השיר "Blinding Lights" אשר הופק על ידי מקס מרטין נהפך לסינגל ה-23 שמתברג במקום הראשון במצעד ככותב שירים, ולסינגל ה-21 כמפיק, אשר קיבל את הקרדיט האחרון שלו ככותב וגם כמפיק בשיר "Can't Stop the Feeling!" (2016) של ג'סטין טימברלייק.
במצעד הרולינג סטון, השיר "Blinding Lights" הופיע לראשונה במקום השני ונמנע מלהגיע למקום הראשון במצעד על ידי השיר של עצמו "Heartless".
השיר גם נהפך לשירו השני של דה ויקנד אשר נכנס למצעד זה.
אחרי צאת האלבום After Hours הרוויח השיר את המקום הראשון במצעד.
במקום הולדתו של הזמר, קנדה, "Blinding Lights" הופיע לראשונה במקום השני במצעד הקנדי הוט 100, מיד לאחר "Heartless".
לאחר מכן הרוויח את המקום הראשון לאחר יציאת אלבום האם שלו בתאריך 4 באפריל 2020, ונהפך לשירו החמישי של דה ויקנד במדינה.השיר שהה בצמרת המצעד שבעה שבועות ונהפך לשירו השני שעושה זאת לאחר הסיגנל "Starboy" (2016).
במאי 2021, "Blinding Lights" ירד מהמצעד קנדה הוט 100 אחרי 75 שבועות במצעד, שבוע אחד לפני השיא של כל הזמנים של להקת הבלאק אייד פיז עם "I Gotta Feeling" (מ-2010).
במחצית הראשונה של 2020, "Blinding Lights" היה לשיר הקנדי המוביל ביותר עם 484,000 יחידות.
השיר גם קיבל את תואר היהלום על ידי איגוד תעשיית ההקלטות הקנדי עבור מכירות המסתכמות של 800,000 יחידות.
בהממלכה המאוחדת, "Blinding Lights" התמקם בפעם הראשונה במקום ה-12 במצעד הסינגלים הבריטי ב-6 בדצמבר 2019. השיר למעשה הצליח לעלות לראש המצעד בפברואר 2020, ונהפך לשיר הראשון של וויקנד שמגיע להישג זה בבריטניה.
אחרי שני שבועות במקום הראשון, השיר נפל למקום השני במצעד, אולם חזר חזרה למקום הראשון בשנית אחרי שבוע ושהה במקום הראשון במשך 3 שבועות רצופים נוספים.
שבוע לאחר מכן, השיר שוב פעם דורג במצעד השבועי ושהה במקום השני במשך שבועיים נוספים, ובשבוע שלאחר מכן, עלה שוב חזרה למקום הראשון ושהה 3 שבועות רצופים נוספים בצמרת המצעד.
ככלל, השיר הצליח להישאר במקום הראשון במשך 8 שבועות לא-רצופים.
השיר נפל למקום השני בשנית ב-24 באפריל 2020. לפי דבריהם של חברת המצעדים הרשמית, "Blinding Lights" נהפך לשיר הנמכר ביותר בבריטניה לשנת 2020 עם מכירות המסתכמות של 2.2 מיליון עותקים, כולל 250 מיליון השמעות ו-195,000 הורדות דיגיטליות.
"Blinding Lights" הוסמך על ידי איגוד תעשיית ההקלטות הבריטי 6× פלטינה על מכירות של 3,600,000 מיליון עותקים.
במקומות אחרים באירופה, השיר הצליח להגיע למקום הראשון באוסטריה, בלגיה, קרואטיה, צ'כיה, דנמרק, אסטוניה, פינלנד, צרפת, גרמניה, איטליה, לטביה, ליטא, הולנד, נורווגיה, פולין, פורטוגל, צפון אירלנד, סרביה, סלובקיה, סלובניה, שוודיה, ושווייץ.
השיר נכנס לעשירייה הראשונה גם בבלרוס, הונגריה, מלטה, מקדוניה הצפונית, רוסיה, רומניה, ספרד ואוקראינה.
באוסטרליה, השיר הרוויח את המקום הראשון במצעדי ARIA במשך 11 שבועות לא-רצופים.
השיר הוא השיר השישי עם מרבית השבועות במקום הראשון בכל הזמנים במדינה זו, יחד עם השירים "Wannabe" של להקת ספייס גירלז, "God's Plan" של דרייק, ו-"" של בריאן אדמס, "Blinding Lights" הוסמך על ידי איגוד תעשיית ההקלטות האוסטרלי 13× פלטינה על מכירות של 910,000 עותקים.
בישראל, הגיע השיר למקום הראשון במצעד השבועי של מדיה פורסט ובמצעד הרשמי של גלגלצ.
נוסף על כך, זכה השיר במקום הראשון במצעד הפזמונים הבינלאומי השנתי של גלגלצ לשנת 2020.
הרמיקס הרשמי הראשון של השיר הוא בהשתתפות הרכב המוזיקה האלקטרונית כרומטיקס ונכלל במהדורת הדלוקס המקורית של האלבום After Hours ובמיני-אלבום הרמיקסים After Hours (Remixes).
רמיקס רשמי שני לשיר מאת הרכב המוזיקה האלקטרונית מייג'ור לייזר יצא לאור ב-15 באפריל 2020.
רמיקס שלישי, בהשתתפות הזמרת-יוצרת הספרדית רוסליה, יצא לאור ב-4 בדצמבר 2020, לכבוד חגיגות השנה לצאת השיר.
Bloodline (בעברית: קו הדם) הוא שיר שהקליטה הזמרת-יוצרת האמריקאית אריאנה גרנדה, ומופיע באלבום האולפן החמישי שלה, Thank U, Next.
השיר הגיע למקום השמיני במצעד השירים של הונגריה.
את השיר ביצעה גרנדה לאורך כל סיבוב ההופעות שלה "Sweetener World Tour", אשר התקיים בשנת 2019.
נכון לאפריל 2020, מונה הצפיות של האודיו עומד על למעלה מ-30 מיליון צפיות.
קליפ המילים של השיר צבר למעלה מ-2.5 מיליון צפיות.
בין היתר, הצליח השיר לצבור למעלה מ-155 מיליון השמעות ברשת הזרמת המדיה ספוטיפיי.
"Bloody Mary" הוא שיר שהוקלט על ידי הזמרת-יוצרת האמריקאית ליידי גאגא, מתוך אלבומה השני, Born This Way (2011).
מילות השיר עוסקות בנצרות, כמו גם במרים המגדלית.
השיר נכתב על ידי ליידי גאגא, די ג'יי וייט שאדו ופרננדו גריבאי והופק על ידי ליידי גאגא, קלינטון ספארס, די ג'יי וייט שאדו ופרננדו גריבאי.
השיר הונדס מוזיקלית על ידי ביל מלינה, תוך שהוא עצמו הוקלט בסטודיו 301, שנמצא בסידני, אוסטרליה בין שנת 2010 לשנת 2011. בשיר יש אזכורים למספר אירועים, נושאים ואישים, כדוגמת: דת הנצרות, מרים המגדלית, ישו (וצליבתו), פונטיוס פילאטוס, תת-תרבות הפאנק, ומיכלאנג'לו (ופסלו "הפייטה הפלורנטינית").
הרמיקס הרשמי של השיר נעשה על ידי דה הורורס.
השיר זכה לביקורות חיוביות בדרך כלל מטעם מבקרי המוזיקה.
ארווה היידר מ-Metro כינתה את השיר "קוקטייל מועדונים בעל קצב נהדר, המשלב נושאים דתיים".
במגזין בילבורד כינו אותו "שיר טראנס עם מקהלת נזירים ששרים 'גאגא' ('Gaga') בשילוב דפורמציית הקתדרלה".
ג'ודי רוזן מרולינג סטון תיארה אותו כבעל "לחן איטי, פשטני וגותי".
בהמשך, ציינה לשבח את השורה "אנחנו לא רק האמנות של מיכלאנג'לו, הוא לא יכול לשכתב את התוקפנות של הלב הזועם שלי".
במגזין הגרדיאן הדגישו כי מדובר ב"שיר שעוסק בדת".
בביקורת שיר-אחר-שיר של NME נאמר: "'Bloody Mary' הוא הצד השני של 'Judas', במקרה הזה בהשתתפות מרים המגדלית, עם כלי מיתר עדינים המשלבים מקצבים עוקצניים, היוצרים משהו אלגנטי בצורה מוזרה".
כותב גם הוא עבור NME, דן מרטין הפנה כלפי השיר ביקורת חיובית, וכינה אותו "רגע בולט מ-Born This Way".
הוא גם שיבח את הדרך בה היא שרה, ואמר כי "זהו רגע אלגנטי ושובה לב".
כריס מאהר מ-PopCrush כתב, "הרצועה הזו נבדלת מהשירים האחרים ב-Born This Way, בכך שזה לא מסוג השירים שהייתם מצפים לשמוע במועדון לילה (על אף הצרחות לסירוגין של ליידי גאגא).
עם טון כהה ומפחיד, גאגא מראה שהיא יכולה להאט את הקצב ולהיות קצת מצמררת, עם גוונים מרהיבים".
אף על פי שלא יצא כסינגל, הצליח השיר לצבור ביוטיוב עשרות מיליוני צפיות, תוך שנכון לאפריל 2020, האודיו הרשמי של השיר צבר למעלה מ-24 מיליון צפיות.
קליפ המילים של השיר אשר הועלה ליוטיוב ב-1 ביולי 2011, הצליח לצבור למעלה משני מיליון צפיות.
בשנת 2013, בעת שהופיעה במונטריאול, קנדה, ביצעה גאגא את השיר, תוך שהיא עלתה לבמה בלבוש מיוחד שהוכן בשביל הביצוע הספציפי הזה, כשעשן מקיף אותה מסביב.
במצעד הלבנוני דורג במקום הראשון עוד כאשר יצא ומבלי שהופץ כסינגל והיה לשירה הראשון של גאגא שעשה זאת במדינה.
רק לאחר שנתיים, הצליחה לעשות זאת עם שיר נוסף, "Applause".
במצעד הסינגלים הטאיוואני דורג "Bloody Mary" במקום הראשון במשך שלושה שבועות רצופים.
בשבוע הרביעי, הודח מהמקום הראשון בידי "The Edge of Glory" של גאגא עצמה, גם כן.
בשנת 2022 זכה "Bloody Mary" להצלחה בין-לאומית ומחודשת בזכות סדרת הטלוויזיה האמריקאית "ונסדיי" – שם צולמה סצנה בה ונסדיי אדמס רוקדת בנשף לצלילי שיר מסוים; ברשתות החברתיות פורסמו סרטונים בהם הולבש "Bloody Mary" על אותה סצנת הריקוד.
כתוצאה מכך, הוא דורג במצעדי השירים השבועיים, כמו גם במצעדים של ספוטיפיי ואפל מיוזיק.
בכלי התקשורת פורסם שהשיר "מסומן להיות הלהיט הבא".
כמו כן, הפך לוויראלי באפליקציית שיתוף הווידאו טיקטוק, כשרבים ניסו לחקות את אותה הסצנה.
בהמשך לכך, פרסמה משפחת אדמס ציוץ בטוויטר בו הוצהר: "אנו רואים אתכם מבצעים את צעדי הריקוד לצלילי 'Bloody Mary' של @ליידי גאגא.
אנו מבינים שאחריה עוקבות מפלצות קטנות.
גאגא הגיבה לכך מספר שעות לאחר מכן.
אזורתאריך יציאהפורמטחברת תקליטיםמקורכלל העולם23 במאי 2011הזרמת מוזיקה • הורדה דיגיטליתסטרימליין • אינטרסקופ • קון לייב
Blood Harmony (בעברית: הרמוניה בדם) הוא המיני-אלבום הראשון של הזמר-יוצר האמריקאי פיניאס או'קונל.
האלבום יצא לאור ב-4 באוקטובר 2019, על ידי חברת התקליטים OYOY ו-AWAL.
+מדינהתאריךפורמטחברת תקליטיםהערת שולייםעולם4 באוקטובר 2019הורדה דיגיטלית • הזרמת מוזיקה • תקליטור • תקליטOYOY • AWAL7 באוגוסט 2020הורדה דיגיטלית • הזרמת מוזיקה
Blew הוא מיני אלבום של להקת נירוונה, שיצא ב-1989 בחברת טופאלו.
המיני אלבום יצא רק בבריטניה והגיע למקום ה-15 במצעד הסינגל "אינדי" הלאומי של בריטניה.
הרצועות "Blew" ו-"Love Buzz" נכללו גם באלבום הקודם של הלהקה "Bleach".
Blood (בעברית: דָם) הוא אלבום האולפן הרביעי של להקת המטאל אלטרנטיבי האמריקאית In This Moment.
הוא הופץ ב-14 באוגוסט 2012, על ידי חברת התקליטים סנטיורי מדיה רקורדס.
האלבום הפך לאלבומה המצליח ביותר של הלהקה באותם הזמנים שיצא, היות שהיה לראשון שלה שנכנס למקום ה-15 במצעד הבילבורד 200.
איגוד תעשיית ההקלטות האמריקאי (RIAA) העניק לאלבום את תואר הזהב, על מכירות של למעלה מ-500,000 עותקים במדינה.
Blood at the Orpheum הוא אלבום ההופעה הראשון של להקת המטאל אלטרנטיבי האמריקאית In This Moment.
אלבום ההופעה הופץ לראשונה ב-21 בינואר 2014, על ידי חברת התקליטים סנטיורי מדיה רקורדס .
אלבום ההופעה יצא בפורמט של בלו-ריי ו-DVD, בנוסף לצאתו על גבי תקליטור, על מנת לעזור בקידום המכירות שלו.
מהדורת DVD מוגבלת של אלבום ההופעה יצאה לאור ברחבי אירופה ב-17 בפברואר 2014.
"Blood, Sweat & Tears" הוא סינגל שיווקי, שהוקלט על ידי הזמרת האמריקאית אווה מקס.
השיר יצא לאור ב-31 ביולי 2019, על ידי חברות התקליטים אטלנטיק רקורדס.
השיר דלף לרשת בסוף שנת 2018. בהתחלה, השיר עצמו היה אמור להיות הסינגל הרשמי השני מתוך אלבום הבכורה של מקס Heaven & Hell, אך מאוחר יותר נגנז לטובת הסינגל "So Am I".
בהמשך, הודיעה מקס כי בכוונתה להפיץ אותו כסינגל שיווקי בלבד, תוך שהצהירה כי הוא לא יהיה חלק מאלבום שתוציא.
מדינהתאריך יציאהפורמטחברת תקליטיםמקורעולם31 ביולי 2019הזרמת מוזיקה • הורדה דיגיטליתאטלנטיק רקורדס
"Bloodstream" הוא שיר שהוקלט על ידי הזמר-יוצר האנגלי אד שירן, מתוך אלבום האולפן השני שלו, X (2014).
השיר יצא לאור להורדה דיגיטלית בחנות האייטונס ב-17 ביוני 2014, כסינגל השיווקי רביעי מתוך שבעה.
השיר נכנס למצעד הסינגלים הבריטי במקום ה-81, והגיע בשיאו למקום ה-60.
בדצמבר 2014, הוקלט רמיקס לשיר, בהשתתפות רודימנטאל.
גרסה זו של השיר פורסמה ב-29 במרץ 2015, כסינגל משותף של שירן ורודימנטל, ושימשה כסינגל הרביעי מתוך X, וכסינגל המוביל מתוך אלבום האולפן השני של רודימנטל, We the Generation.
הרמיקס הגיע בשיאו במקום השני במצעד הסינגלים הבריטי.
השיר נכתב על ידי שירן, יחד עם רודימנטל וחברי להקת Snow Patrol - ג'וני מקדייד וגארי לייטבודי, והופק על ידי ריק רובין, בשאנגרי-לה, שבמאליבו, קליפורניה.
השיר עוסק בשירן, כאשר הוא לקח MDMA במהלך חתונה באיביזה.
הוא טוען שבמהלך החוויה הוא "התאהב בפוף" וכי הוא "הרגיש חרדה, הרגיש אהבה, הרגיש חום, הרגיש קצת מוזר".
מקוםתאריםמכירות קנדה (Music Canada) זהב 40,000 איטליה (FIMI) זהב 25,000
הגרסה של אד שירן ורודימנטאל
ב-11 בדצמבר 2014, בטקס פרסי המוזיקה של BBC, חשף שירן כי גרסת הרמיקס של "Bloodstream" תשמש כסינגל הרביעי מתוך ×.
בריאיון ל-MTV News אמר שירן, "עשיתי שיר עם רודימנטאל, שהוא בעצם שיר באלבום שלי.
עשינו את זה מחדש וזה כבד, זה הולך להיות נהדר.
הם עשו את זה מחדש, זה הולך להיות הסינגל הראשון מתוך האלבום החדש שלהם ...
בראיון ל-"The Sun", בנוגע לשיתוף הפעולה, אמר די ג'יי לוקסמית' מרודימנטאל: "עבדנו בלוס אנג'לס, ושירן ניגש לאולפן שלנו עם דה גיים ואלי גולדינג.
אנחנו מכירים את אד כבר שנים.
אני זוכר שכאשר ראינו אותו לראשונה, הוא נתן לנו את אחת מהרצועות שלו לרמיקס, והוא אמר שזה אחד הרמיקסים הטובים ביותר שהיו לו.
מעולם לא הקלטתי איתו בעבר, אבל שמרנו על הקשר והוא שם ענק עכשיו.
השיר כל כך חולני, כל כך מטורף.
אנחנו לא יכולים לחכות להראות אותו לאנשים".
האודיו של הרמיקס הועלה ליוטיוב ב-11 בפברואר, והשיר יצא ב-29 במרץ.
הווידאו קליפ הנלווה לשיר, בהשתתפות השחקן ריי ליוטה, פורסם ב-23 במרץ 2015. את הקליפ ביים אמיל נאוה.
שירן ביצע את השיר ב-13 באפריל 2015, בעונה השנייה של תוכנית המציאות "אקס פקטור ניו זילנד".
אזור תאריך פורמט חברת תקליטים מקור הממלכה המאוחדת 9 במרץ 2015 רדיו מיינסטרים אירלנד 27 במרץ 2015הורדה דיגיטליתאסיילום • אטלנטיק הממלכה המאוחדת 29 במרץ 2015 אוסטרליה30 במרץ 2015 ניו זילנד איטליה 10 באפריל 2015 רדיו איירפליי
"Blick Blick" הוא שיר שהוקלט על ידי הראפריות האמריקאיות קוי לראי וניקי מינאז'.
השיר יצא לאור ב-18 במרץ 2022, על ידי חברות התקליטים ריפבליק רקורדס ו-1801 רקורדס, כסינגל חמישי מתוך האלבום Trendsetter.
באותה העת בה יצא "Blick Blick" הוציאה מינאז' את "", "Bussin", ו-"We Go Up".
השיר הגיע למקום העשירי במצעד הסינגלים הניו זילנדי, ולמקום ה-37 במצעד הבילבורד הוט 100.
בפברואר 2022, אביה של לראי, חשף כי היא הקליטה שיר עם מינאז'; דבר שהוכחש ולא אומת עם אף אחת מהשתיים.
ב-14 במרץ 2022, חשפה מינאז' באמצעות לייב שאלות ותשובות בטוויטר עם מעריציה שקיים שיר שהוקלט על ידן.
ב-23 במרץ 2022, מינאז' שיבחה את לראי על הביטחון העצמי שלה ברשתות החברתיות ולראי שיבחה את מינאז' בתמורה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות.
הווידאו קליפ הרשמי של השיר פורסם ב-18 במרץ 2022. במהלך הקליפ ניתן לראות את לראי לבושה בתלבושות שונות שנוצרו בהשראת שנות ה-90 של המאה ה-20, כשהיא מבצעת ריקודים וכוריאוגרפיה מסוימת.
בהמשך, מינאז' מצטרפת אליה והשתיים יורות ברובים כשהן חובשות פאות בצבע ורוד.
נכון לאפריל 2022, מונה הצפיות של הקליפ עומד על למעלה מ-17 מיליון צפיות.
אזורתאריך יציאהפורמטחברת תקליטיםמקורעולם18 במרץ 2022הזרמת מוזיקה • הורדה דיגיטליתריפבליק • 1801
Blood Sweat & Tears (בקוריאנית: 피 땀 눈물, ביפנית: 血、汗、涙, בעברית: דם יזע ודמעות) הוא סינגל של להקת הבנים הדרום-קוריאנית BTS.
הגרסה הקוריאנית של השיר פורסמה ב-10 באוקטובר 2016, כסינגל המוביל מתוך אלבום האולפן השני של הלהקה, Wings.
הגרסה היפנית פורסמה ב-10 במאי 2017, כאלבום סינגל שכלל את הגרסאות היפניות של השירים "Spring Day" ו-"Not Today" כשירי צד ב'.
"Blood Sweat & Tears" נכתב על ידי באנג סי-היוק, קים דו-הון, פידוג וחברי BTS RM, שוגה וג'יי-הופ.
השיר תואר כהכלאה של מוזיקת האוס, מוזיקת טראפ ומומבהטון, והושווה לסגנון המוזיקלי של ג'סטין ביבר ושל מייג'ור לייזר.
מבחינה לירית, השיר עוסק בהתמודדות עם פיתויים.
הווידאו קליפ של הגרסה הקוריאנית של השיר פורסם בערוץ היוטיוב של ביג היט אנטרטיינמנט ב-10 באוקטובר 2016. הקליפ, שעוצב בהשראת סגנון הבארוק וספרות הדקדנס, מציג את שבעת חברי הלהקה מסיירים במוזיאון ורוקדים, ומכיל התייחסויות למיתולוגיה ולתרבות הקלאסית.
בקליפ מוצגים הציורים "הקינה על איקרוס" מאת , ו"נוף עם נפילת איקרוס" ו"נפילת המלאכים המורדים" של פיטר ברויגל האב, וכן ציטוט מתוך "כה אמר זרתוסטרא" מאת פרידריך ניטשה.
הקליפ כלל גם קטע שבו RM מצטט קטע מתוך רומן החניכה "דמיאן" מאת הרמן הסה.
קטע זה לא נכלל בגרסת האולפן של השיר.
הקליפ צבר למעלה מ-6 מיליון צפיות ביוטיוב ב-24 השעות הראשונות לפרסומו והפך לקליפ הקיי-פופ הנצפה ביותר בארצות הברית באוקטובר 2016.
וידאו קליפ לגרסה היפנית של השיר הועלה לערוץ היוטיוב של Universal Japan ב-9 במאי 2017. הקליפ התרחש באותו היקום הקולנועי של הקליפים "I Need U" ו-"Run", ואופיין באווירה קודרת וסגנון פסיכדלי.
"Blood Sweat & Tears" דורג במקום הראשון ברשימת "50 השירים הטובים ביותר של BTS", במקום החמישי ברשימת "20 שירי הקיי-פופ הטובים ביותר של 2016", במקום השביעי ברשימת "100 שירי הקיי-פופ המובילים של העשור השני של המאה ה-21" ובמקום ה-16 ברשימת "100 שירי להקות הבנים הגדולים בכל הזמנים" של בילבורד.
GQ מיקמו את השיר ברשימת שירי הקיי-פופ המובילים של העשור השני של המאה ה-21, ובחרו בו כגולת הכותרת של 2016.
BTS הופיעו עם השיר לראשונה בתוכנית המוזיקה הדרום-קוריאנית אם קאונטדאון של ב-13 באוקטובר 2016. בשלושת הימים הבאים ביצעה הלהקה את השיר גם ב-, ו-Music Bank.
ב-19 בנובמבר 2016 ביצעה הלהקה את "Blood Sweat & Tears", יחד עם "Fire", ב.
ב-2 בדצמבר, הלהקה ביצעה את השיר בשידור חי בטקס פרסי המוזיקה האסייאתית של Mnet לשנת 2016.
הגרסה היפנית של "Blood Sweat & Tears" נכללה ברשימת השירים של הלהקה לסיבוב ההופעות בשנת 2017.
+שנהפרסקטגוריהתוצאההערות2016פרסי המוזיקה של Gaonביצוע הריקוד הטוב ביותר - להקת בניםשיר השנה2017פרסי המוזיקה של Gaonשיר השנה - אוקטוברפרסי המוזיקה השנתיים של Soompiשיר השנה
+מקוםתאריםמכירותיפן (RIAJ)פלטינה310,276הממלכה המאוחדת (BPI)כסף200,000 סטרימינגיפן (RIAJ)זהב30,000,000 †יפן (RIAJ)血、汗、涙 (גרסה יפנית)כסף30,000,000 † מכירות + הזרמת מדיה בלבד† הזרמת מדיה בלבד
Blood 1983 (בעברית: דָם 1983) הוא המיני-אלבום הראשון של להקת המטאל אלטרנטיבי האמריקאית In This Moment.
המיני-אלבום יצא לאור ב-21 באוקטובר 2022, על ידי חברת התקליטים BMG רייטס מנג'מנט.
במסגרת המיני-אלבום, הקליטה הלקה מחדש ארבעה שירים וקטע אינסטרומנטלי אחד.
המיני-אלבום היה הראשון שיצא בהוצאת BMG רייטס מנג'מנט.
בשנת 2012 הוציאה In This Moment את אלבום האולפן הרביעי שלה, Blood.
במסגרת האלבום, הוקלטו ארבעת השירים "", "Burn", "" ו-"Whore".
הרביעי מתוכם הפך ללהיט בין-לאומי ונמכר במאות אלפי עותקים.
בשנת 2022 הודיעה הלהקה כי בכוונתה להקליט מיני-אלבום קונספט, בהשראת שנת 1983. הלהקה הקליטה מחדש את אותם ארבעת השירים, בסגנון המאפיין את שנת 1983, כמו גם קטע אינסטרומנטלי בשם "1983", הפותח את המיני-אלבום.
קטעים ויזואליים מתוך הגרסאות פורסמו בהמשך.
מדינהתאריך יציאהפורמטחברת תקליטיםמקורכלל העולם21 באוקטובר 2022הזרמת מוזיקה • הורדה דיגיטליתBMG
"Blood & Glitter" (בעברית: "דם ונצנצים") הוא סינגל שהוקלט על ידי להקת הרוק הגרמנית לורד אוף דה לוסט.
לאחר זכייתו ב-Unser Lied für Liverpool נבחר לייצג את גרמניה באירוויזיון 2023, שנערך בליברפול שב.
"Blood & Glitter" יצא לאור כסינגל המוביל מתוך אלבומה ה-11 של הלהקה, Blood & Glitter.
ב-27 בינואר 2023 הודיעה רשות השידור הגרמנית NDR כי לורד אוף דה לוסט עתידים להשתתף בקדם הגרמני לאירוויזיון 2023, Unser Lied für Liverpool, עם השיר.
ב-3 במרץ הוכרז "Blood & Glitter" כזוכה על בסיס שילוב בין קולות השופטים הבין-לאומיים להצבעות הקהל.
המהדורה ה-67 של האירוויזיון תתקיים בליברפול, הממלכה המאוחדת ותורכב משני חצאי גמר ב-9 במאי וב-11 במאי ומגמר ב-13 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר.
מתוקף היותה חברה בחמש המדינות הגדולות של האירוויזיון, גרמניה העפילה לגמר באופן אוטומטי.
ב-12 במאי פורסם סדר ההופעות של הגמר, שנקבע על ידי מפיקי התחרות.
גרמניה הופיעה כמדינה ה-21 וסיימה במקום האחרון בגמר עם 18 נקודות.
תוך ניסיון לחשוף את מקור המגפה, הדמות של השחקן מגלה בהדרגה את סודות העיר, כל זאת תוך לחימה במגוון אויבים.
Bloodborne משוחק מנקודת מבט של גוף שלישי.
השחקנים שולטים בדמות ראשית הניתנת להתאמה אישית, והמשחק מתמקד בלחימה אסטרטגית הנשענת על שימוש בכלי נשק ובחקר הסביבה.
במהלך המשחק, השחקנים נלחמים במגוון אויבים תוך שימוש בפריטים כמו נשקי תחבולה (Trick Weapons) וכלי ירייה, חוקרים אזורים שונים, מתקשרים עם דמויות שאינן נשלטות על ידי השחקן, וחושפים את סודות העיר.
פיתוח המשחק החל בשנת 2012 תחת שם הקוד "Project Beast".
ל-Bloodborne קווי דמיון רבים לסדרת "Dark Souls" של אותה חברה, והוא שואב השראה מיצירותיהם הספרותיות של הסופרים ה.פ.
לאבקרפט וברם סטוקר, כמו גם מהעיצוב הארכיטקטוני של אתרים אמיתיים במדינות כמו רומניה וצ'כיה.
Bloodborne נחשב לאחד ממשחקי הווידאו הטובים ביותר שנעשו אי פעם, וזכה לשבחים על משחקיות מהודקת, אווירה ייחודית, עיצוב סאונד, מוטיבים בהשראת לאבקרפט, ועיצוב עולם מחובר היטב.
עם זאת, בעת ההשקה נמתחה ביקורת מסוימת על ביצועים טכניים, אך אלו שופרו בעדכונים שיצאו לאחר מכן.
תוכן ההורדה (DLC) "The Old Hunters" שוחרר בנובמבר 2015.
נכון לפברואר 2022, נמכרו מהמשחק כ-7.46 מיליון עותקים.
כמו כן, יצאו מדיות נלוות ועיבודים נוספים, ביניהם משחק קלפים, משחק לוח וסדרת קומיקס.
Bloodborne הוא משחק תפקידים ופעולה מנקודת מבט של גוף שלישי, והוא כולל אלמנטים הדומים לאלו שבסדרת "Dark Souls", שגם היא פותחה על ידי "FromSoftware".
במהלך המשחק, השחקן מתקדם בין אזורים שונים בעולם הגותי והמתפורר של "יהרנם", תוך כדי לחימה במגוון אויבים, כולל בוסים; איסוף פריטים מסוגים שונים בעלי שימושים מגוונים; אינטראקציה עם דמויות שאינן נשלטות על ידי השחקן; פתיחת קיצורי דרך; והתקדמות בעלילה המרכזית.
בתחילת המשחק, השחקן יוצר את דמותו – הצייד ("Hunter").
השחקן קובע את הפרטים הבסיסיים של הדמות, כגון מגדר, תסרוקת, שם, צבע עור, מבנה גוף, קול, וצבע עיניים – כאשר כל אחד מהם ניתן להתאמה אישית.
בנוסף, השחקן בוחר "מוצא" ("Origin") – מעין מעמד פתיחה המעניק רקע בסיסי לדמות וקובע את מאפייני הפתיחה שלה.
אף על פי שה"מוצא" מתאר את עברו של הצייד, הוא אינו משפיע על מהלך המשחק מעבר לשינוי בנתוני הפתיחה של הדמות.
דרך נוספת בה השחקן מגדיר את דמותו היא בבחירה באחווה דתית אליה היא משתייכת.
אחוות אלו, הנקראות "Covenants", הן אגודות דתיות שלכל אחת מהן תפיסת עולם שונה לגבי יהרנם.
השחקן יכול לשוב לעולם המרכזי של המשחק, המכונה"חלום הצייד" ("Hunter's Dream"), באמצעות אינטראקציה עם פנסים (Lanterns) הפזורים ברחבי יהרנם.
פעולה זו ממלאת מחדש את מד החיים של הדמות, אך גם מחייה את כל האויבים בעולם המשחק – למעט בוסים ומיני-בוסים.
הפנסים משמשים גם כנקודות שמירה (Checkpoints); כאשר הדמות מתה, היא חוזרת לפנס האחרון שהופעל.
"חלום הצייד", הממוקם מחוץ ליהרנם, משמש כמרכז תפעול ומספק לשחקן מספר פונקציות בסיסיות: ניתן לרכוש בו פריטים מועילים כמו כלי נשק, לבוש ופריטים מתכלים, באמצעות המטבעות "Blood Echoes" או "Insight"; להעלות רמות על ידי שיחה עם הדמות "הבובה" ("The Doll"); ולשדרג כלי נשק בסדנה, בין היתר.
בניגוד ליהרנם וליתר אזורי המשחק, "חלום הצייד" נחשב למקום בטוח לחלוטין, שכן אין בו אויבים כלל.
עם זאת, שני קרבות הבוס האחרונים במשחק הם בגדר בחירה ומתרחשים דווקא ב"חלום הצייד".
עולם המשחק של "Bloodborne", העיר "יהרנם", הוא מפה רחבת היקף המורכבת מאזורים מחוברים זה לזה.
חלק מהאזורים אינם מחוברים ישירות למיקומים המרכזיים ודורשים מהשחקן לעבור אליהם באמצעות מצבות אבן מיוחדות המצויות ב"חלום הצייד".
לעיתים מוצגות בפני השחקן מספר דרכים להתקדם, אך לרוב קיימת דרך ראשית שדרכה מתקדמים בעלילת המשחק.
במהלך ההתקדמות בשביל המרכזי, השחקן ייתקל בדרכים מתפצלות המובילות לאזורים שונים שאינם חובה – אזורים אלו נחשבים לנתיבים צדדיים.
כל נתיב כזה מוביל בסופו של דבר חזרה לאזור המרכזי שבו התחיל השחקן, מה שיוצר קיצורי דרך שימושיים, במיוחד לאחר מוות במשחק או כשיש צורך לחזור אחורה.
מערכת הקרב ב־"Bloodborne" מהירה ודורשת גישה התקפית כדי להתמודד עם קבוצות צפופות של אויבים.
דמות השחקן זריזה ויכולה להתחמק מהתקפות באמצעות תנועה הצידה (Strafing) סביב אויבים כאשר היא נעולה עליהם (Lock-on).
סגנון המשחק החדש, המבוסס על סיכון־תמורה, מודגש באמצעות מערכת ה־"Rally" של המשחק, שמאפשרת לשחקן להשיב לעצמו חלק מנקודות החיים שאיבד, אם יפגע באויב תוך פרק זמן קצר לאחר שספג נזק.
הבמאי הידטקה מיאזאקי הסביר שמערכת זו מייצגת את רצון השחקן להמשיך להילחם, המתעצם כאשר הוא מצליח להכות באויב לאחר פציעה.
בנוסף קיימת במשחק מצב "New Game Plus" – לאחר סיום המשחק, מתחילה מיד הרצה חדשה של המשחק.
מצב זה הוא בגדר בחירה, והשחקן שומר על כל הציוד שצבר (למעט מספר פריטים כמו מפתחות), כאשר רמת הקושי גבוהה יותר מההרצה הקודמת.
Blue Afternoon (אחר צהריים כחול) הוא אלבומו הרביעי של הזמר טים באקלי, אשר יצא ב-1970, הראשון שהופק על ידי טים באקלי עצמו והראשון שלו בחברת התקליטים של הרב כהן ופרנק זאפה - Straight Records.
את התקליט הקליטה יחד עם באקלי אותה הלהקה עמה הקליט את אלבומו הקודם, Happy Sad, ולהם נוסף גם המתופף ג'ימי מדיסון.
לא מעט משירי האלבום יועדו להיכלל באלבומים קודמים שלו אך לא הושלמו.
כך על "Chase the Blues Away" ועל "Happy Time" באקלי החל לעבוד כבר בקיץ של שנת 1968 במסגרת ההקלטות של Happy Sad והדמואים שלהם מאותה התקופה נמצאים באלבום האוסף Work In Progress שמכיל בתוכו את הדמואים שהוקלטו בעבודה על Happy Sad.
ב־Blue Afternoon באקלי לוקח את סגנון הפולק שאפיין את תחילת הקריירה שלו ועליו הוא גדל ומוסיף עליו השפעות ג'אז כדי ליצור דינמיקות מוזיקליות חדשות ולהעצים את האטמוספירה הייחודית של התקליט.
מהבחינה הזו האלבום הוא חלוץ של פיוז'ן בין פולק לבין ג'אז, דבר שרק יתעצם בשני אלבומיו הבאים של באקלי בהם הוא יתנסה יותר בג'אז.
באותם ארבעה שבועות בהם הקליט באקלי את Blue Afternoon, הקליט באקלי גם את אלבומו הבא, Lorca, וחומר בשביל אלבומו השישי, Starsailor.
לפי לי אנדרווד שהיה חברו הקרוב של באקלי ונגן הגיטרה ב7 מתוך 9 אלבומיו באקלי הקליט את Blue Afternoon וקידם אותו רק כדי לספק לחברת התקליטים מוצר מסחרי יחסית ל־Lorca הנסיוני והאוונגרדי ולא אהב את התוצר או התרכז בו.
למרות זאת Blue Afternoon היה כישלון מסחרי כאשר הוא הגיע רק למקום ה192 בבילבורד 200.
טים באקלי – גיטרה, שירה
לי אנדרווד – גיטרה ראשית, מקלדת
"Blue (Da Ba Dee)" הוא השיר המצליח ביותר של הרכב הדאנס האיטלקי אייפל 65. השיר יצא בשנת 1998 באלבום Europop.
הקולות הוקלטו דרך מכשיר שנקרא ווקודר, ונערכו במחשב ליצירת אפקט של קול רובוטי וממוחשב, בדומה לשיר "Believe" של הזמרת שר.
השיר שהה שלושה שבועות במקום הראשון במצעד הלהיטים של בריטניה ובמרבית ההמצעדים השבועיים בהם השתתף (ובמצעדים השנתיים הגיע כמעט בכל המדינות למעל המקום העשירי), זכה בתוארי זהב ופלטיניום במדינות רבות (נוסף לזכייה בתואר יהלום בצרפת).
השיר עוסק באדם שצבעו כחול, שעצב מקיף אותו (פירוש המילה "Blue" הוא עצוב).
יש לו מכונית "כחולה", חברה "כחולה" והוא גר בבית "כחול".
האווירה של השיר קצבית תזזיתית, והוא הפך ללהיט מועדונים במדינות רבות.
ביולי 2022, סופטסט הארד וטי פיין שחררו רמיקס של השיר
באוגוסט 2022, הדי ג'יי דייוויד גטה הוציא גרסת דאנס מעודכנת שהתבססה על השיר המקורי
בשנת 2023, ליל עוזי ורט סימפל את השיר בשיר "Endless Fashion" עם ניקי מינאז'
"Blowin' in the Wind" הוא שיר מהאלבום השני של בוב דילן, The Freewheelin' Bob Dylan, שיצא בשנת 1963. השיר הוא שיר מחאה פילוסופי, שעוסק בשאלות של מלחמה, שלום וחירות האדם.
השיר לא מתייחס לאירוע ספציפי אלא לאירועים כלליים, והוא אחד השירים שתרמו לפרסומו של דילן בתחילת הקריירה שלו.
מבחינה הרמונית השיר בנוי כשיר פולק קלאסי, כשהמבנה ההרמוני הוא הפשוט ביותר: טוניקה, סובדומיננטה, דומיננטה וטוניקה.
בשורה השנייה של כל בית הטוניקה מורחבת בעזרת הדרגה הרביעית.
השיר, שהוא שיר המחאה הראשון של דילן, אינו מוחה נגד אירוע ספציפי אלא כנגד תופעות כלליות, והוא היה להמנון חצי רשמי של התנועה לזכויות האזרח.
עד היום השיר נחשב לאחת הדוגמאות הקלאסיות ביותר לשיר מחאה.
המילים הפותחות את הפזמון החוזר, "The answer, my friend, is blowin' in the wind" ("התשובה, ידידי, נישאת ברוח") נשמעות דומות במקצת ל-"The ants are my friends, they're blowing in the wind" ("הנמלים הן ידידוֹתַי, הן נסחפות ברוח").
טעות שמיעה זו הפכה לסמל של טעויות בשמיעת שירים, והמשפט "The ants are my friends" ("הנמלים הן ידידותיי") משמש ככינוי כללי לטעויות בשמיעת שירים.
השיר נפתח בשורה המדברת על הגזענות כנגד האפרו אמריקאים בארצות הברית.
"כמה דרכים צריך אדם ללכת לפני שתקראו לו אדם" שורה זו היא השורה המצוטטת ביותר של דילן.
דילן לא מתכוון רק לזכויות של האפרו-אמריקאים, אלא גם על הדרך בה החברה מתייחסת אליהם, והוא מוחה נגד התפיסה הלבנה בארצות הברית בנוגע לשחורים.
השורה מתייחסת לביטוי הגנאי האמריקאי "ילד" ("boy").
כלומר לכך, שלא מחשיבים אותם לאנשים.
דילן סבור שזה שורש הבעיה, ושזכויות פיננסיות הן רק תופעת לוואי של הבעיה.
יותר מכל עוסק השיר בשלום ובמלחמה.
ניתן לראות זאת כבר בשורה השנייה: "על פני כמה ימים צריכה היונה הלבנה להפליג לפני שהיא תישן בחול?" .
כלומר, מתי יבוא השלום, וכמה מלחמות עוד יעברו עד אז.
באופן כללי, השיר תוהה מתי בני האדם יבינו שהמלחמה היא לא הדרך.
באופן כללי השיר עוסק באדישותם של אנשים.
גם המחאה נגד המלחמה היא מחאה נגד אדישותם של אנשים למלחמה.
דילן שואל כמה אוזניים צריך אדם לפני שהוא שומע שאנשים בוכים, כש"שמיעת הבכייה" היא מטפורה להבנת כאבם של אחרים.
בשיר יש מספר שאלות מסוג זה, דוגמת, "כמה פעמים צריך אדם להביט מעלה לפני שהוא רואה את השמים?".
שורה שעוסקת באדישות באופן מפורש היא השורה "כמה פעמים יכול אדם להסב את ראשו ולהעמיד פנים כאילו הוא פשוט אינו רואה?" .
"התשובה, ידידי, נישאת ברוח" היא הפזמון של השיר, וממנו נגזר גם שמו.
לפזמון יש חשיבות כפולה: מחד, התשובה היא תשובה שאי אפשר להגיע אליה, ושלא נדע אותה עד שהיא תבוא מרצונה.
מאידך, השורה היא שורה פולקית מאוד, מוטיב הרוח הוא מוטיב בולט ביותר בשירת הפולקלור האמריקאי.
לרוב מדובר על הטרובדור המתנשב עם הרוח, והרוח מופיעה בשירי פולק רבים ומדגישה את הצד הזה שלהם.
("אינך צריך חזאי כדי לדעת לאן נושבת הרוח").
השיר סייע במידה רבה לפריצתו ולפרסומו של דילן.
אלבומו הראשון של דילן (Bob Dylan) לא מכר די עותקים, ודילן נאלץ לשכנע את חברת התקליטים להקליט את השיר.
רק ביצוע השיר שכנע את המפיק ג'ון האמונד, והוא הסכים להקליט תקליט נוסף של דילן.
כדי לפרסם את דילן, הפיצה החברה את השיר לנגני הפולק באזור כדי שיבצעו את גרסתם לשיר, מה שהביא לכך שהשיר יצא לאור בגרסה אחרת עוד טרם יציאת גרסתו של דילן.
השיר תפס תאוצה במהירות, והפך להמנונם של פעילי זכויות האזרח, והוא הושר בכל ההפגנות של השמאל הניו יורקי.
עד היום (2011) השיר נחשב לאחד ההמנונים של השמאל ברחבי העולם.
הופעתו הראשונה של דילן בטלוויזיה הייתה בחודש מרס שנת 1963 עם השיר Blowin' in the wind, אותו שר בסולם סול מז'ור.
כנער צעיר עמד דילן עם גיטרה ומפוחית על רסן ושר את השיר, יחד עם סולני המפוחית.
דילן המשיך לנגן לעיני הצופים גם כשהלך לכיוון היציאה עד שנעלם.
דילן נראה מאז בעשרות תוכניות טלוויזיה ובמהרה הוא פיתח שנאה כלפי הטלוויזיה והתקשורת.
יש המאמינים עד היום לאגדה שדילן גנב את השיר מתלמיד תיכון בשם לור וויט.
האגדה הופצה על ידי עיתון ניוזוויק ב-1963, בכתבה שלוותה בעדויות של מספר אנשים, שלטענתם שמעו אותו מופיע עם השיר, לפני שדילן יצא עמו.
הכתבה עסקה בספקולציות בלתי מבוססות, ולשאלת מורהו מדוע אינו מופיע יותר עם השיר, ענה וויט שהוא מכר את הזכויות באלף דולר אותם תרם לצדקה.
בסופו של דבר הודה וויט שהוא הופיע עם השיר טרם פרסומו בניו ג'רזי אך לאחר שהוא הוקלט, והוא הסביר ששיקר לשם שיפור תדמיתו בלהקה מקומית.
השיר זכה במקום ה-14 ברשימת 500 השירים הגדולים של מגזין הרולינג סטון.
השיר הגיע למקום השני במצעד הפופ של בילבורד וגרסה אחרת, של פיטר, פול ומרי הגיעה למקום הראשון במצעד למבוגרים של בילבורד ובמקום השני במצעד בילבורד הוט 100.
השיר זכה למאות גרסאות כיסוי של אמני פולק ואחרים.
שלישיית הפולק פיטר, פול ומרי אף הפיצו את גרסתם המוקלטת לפני שהשיר בביצועו של דילן הופיע על תקליט.
ביצועים מאוחרים ויותר מפורסמים של השיר הם של ניל יאנג, של אלביס פרסלי, של סטיבי וונדר, של אודטה, של מארי לאפורה ושל ג'ואן באאז, שהביצוע שלה הוקלט לסרט פורסט גאמפ.
גם בעברית השיר זכה למספר גרסאות כיסוי.
בשנת 1974 שר דני ליטני את השיר "נישא ברוח" על פי תרגומו של יהונתן גפן במופעם המשותף "זה הכל בינתיים, בינתיים זה הכל".
באותה שנה ביצע צוות המחזמר "טוב לאהוב" את השיר "התשובה נישאת ברוח" על פי תרגומו של דן אלמגור.
ב-1982 יצא אלבומה של נעמי שמר, "אל בורות המים", בו היא מבצעת את השיר "קולך מן הסופה" על פי תרגומה שלה עצמה.
פרסתאריךקטגוריהעבורתוצאהמקורפרס המוזיקה במדיה של הוליווד20 בנובמבר 2024שיר - ביצוע על המסך (סרט)הביצוע של טימותי שאלאמה מתוך "אנונימי לגמרי"
Blue (בעברית: כחול, עצבות) הוא האלבום הרביעי של הזמרת והמוזיקאית ג'וני מיטשל, אשר יצא בשנת 1971. באלבום מטפלת מיטשל בנושאים אישיים, חוויות ומכאובים, בסגנון הפולק תוך כדי שימוש בכלים סטנדרטיים, בעיקר גיטרה ופסנתר.
האלבום זה להצלחה מסחרית והגיע למקום החמישה עשר במצעדים בארצות הברית, ולמקום השלישי במצעדים הבריטים.
לאחר ההצלחה הרבה לה זכו שלושת אלבומיה הראשונים של מיטשל, ומספר להיטים שיצאו מהם כמו Chelsea Morning, Both Sides Now ו-Big Yellow Taxi, הייתה מיטשל בשורה הראשונה של אמני הפולק, ואחת ממודלי ההערצה של דור ילדי הפרחים.
בתקופת שיא זו, שנת 1970, הפתיעה מיטשל את הציבור כאשר החליטה לקחת הפסקה מהופעות ולהקדיש את זמנה לטייל ברחבי אירופה.
בתקופה שקדמה להחלטה, הגיעה מיטשל לנקודת שבר: מצד אחד זכתה להצלחה ולאהדה אליה מוזיקאים רבים שאפו להגיע.
מצד שני בחייה האישיים חשה אומללות ופגיעות רבה, ניגוד חריף לאופן בו נתפסה בעיני הציבור.
בעקבות הפער הרב בין איך שהיא מרגישה ואיך שתופסים אותה, עזבה אל אירופה, כאשר במהלך הטיול השירים שכתבה נבעו מאותן התחושות שעלו בה.
מיטשל קיבצה את השירים הללו, בהחלטה להציג בפני מעריציה את מי שהיא באמת, אל תוך מה שהפך להיות האלבום "Blue".
דרך שירי האלבום טיפלה מיטשל בנושאים רבים ושונים.
בשירים כמו A Case of You ו-My Old Man שרה על אהוביה, ובמקביל שרה על פרידה בשיר The Last Time I Saw Richard.
קיימים גם שירים המדברים על כמיהה, כמו על געגועיה לקליפורניה, All I Want בו היא מספרת מה היא מייחלת לעצמה, או River, שיר המספר על מועקה ועל רצונה לצאת ממצב אליו היא נקלעה.
כמו כן, השיר Little Green, שנכתב עוד שנים לפני, היה וידוי של מיטשל לסוד מהעבר, כאשר בהיותה בת תשע עשרה ילדה בת בלתי חוקית, ונאלצה למסור אותה לאימוץ.
שיר הנושא, Blue, הוא פואמה קצרה, ללא מבנה מוזיקלי שחוזר על עצמו, המדבר על משמעות השירים בשביל מיטשל.
בזכות כנות בלתי מתפשרת וגילוי לב שלא נראה קודם, הפך האלבום עם יציאתו להצלחה מסחרית גדולה, ועד היום המוניטין שלו מתעצמים וגדלים.
בשנת 1999 – זכה להיכלל בהיכל התהילה של הגראמי, תואר שניתן לאלבום בעל ותק של עשרים וחמש שנה, אשר נחשב לאיכותי ומשמעותי מבחינה היסטורית.
בשנת 2000 – הגיע האלבום למקום הראשון ברשימת "חמישים האלבומים הקנדיים של כל הזמנים".
בשנת 2001 – דורג האלבום במקום הארבע עשרה ברשימת "מאה האלבומים הגדולים" של ערוץ VH1, המקום הגבוה ביותר אליו הגיעה מוזיקאית אישה.
בשנת 2003 – דורג במקום השלושים בפרויקט הנרחב של מגזין ה"רולינג סטון", חמש מאות האלבומים של כל הזמנים.
בשנת 2006 – האלבום נכלל ברשימת "מאה האלבומים של מגזין "טיים".
בשנת 2020 – האלבום דורג במקום השלישי ברשימה המחודשת של 500 האלבומים הטובים ביותר בכל הזמנים.
Bloom Energy Server (בעברית: תא האנרגיה בלום) הוא תא דלק של תחמוצת מוצקה המיוצר על ידי חברת "Bloom Energy" האמריקאית.
התא משתמש בדלקים במצב נוזל או גז (דלקי מאובנים כבנזין, סולר ופרופאן) לצורך ייצור חשמל עבור האתר בו הוא בשימוש.
לפי הצהרת החברה, תא בודד בגודל 10 סנטימטרים רבועים מייצר חשמל בכמות של כ-25 ואט.
על אף שהשיטה שבו נוצרת האנרגיה בתאי-הדלק מוכרת מכבר בתעשייה, טוענת החברה כי מצאו דרך ייחודית לייצר בתאים שלה אנרגיה ללא בעירה או שריפת דלקים, ובנצילות גבוהה יותר מאשר בתאי-דלק קודמים.
החברה המייצרת את התא גייסה עד כה יותר מ-400 מיליון דולר מקרנות הון סיכון ומשקיעים פרטיים לפיתוח המוצר.
הגנרל קולין פאוול, מזכיר המדינה של ארצות הברית לשעבר, יושב בדירקטוריון החברה.
בין החברות המשתמשות במוצר הן גוגל, פדקס, eBay, וולמארט וחברת קוקה-קולה.
Blowfish הוא צופן בלוקים סימטרי שפותח ב-1993 על ידי ברוס שנייר.
זהו אלגוריתם הצפנה מהיר ובטוח מ-DES או IDEA ותומך במפתח בגודל משתנה בטווח של 32 עד 448 סיביות במטרה להכשירו לשימוש מקומי או לייצוא (בשל מגבלות הייצוא של ממשלת ארצות הברית על גודל מפתח ההצפנה).
Blowfish אינו מוגן בפטנט או ברישיון כלשהו והוא חופשי לשימוש לכל מטרה.
מאז המצאתו נבחן האלגוריתם על ידי מומחים רבים וקיבל הכרה כאלגוריתם חזק.
חסרונותיו הם: גודל הבלוק, שנקבע ל-64 סיביות בלבד ועל כן אינו מתאים לתקן ההצפנה המתקדם שדורש לפחות 128 סיביות; תהליך הרחבת מפתח ארוך במידה ניכרת, דבר המאט את ביצועיו; כמו כן, התגלו מפתחות הצפנה חלשים שיש להימנע משימוש בהם.
מבנה Blowfish מזכיר רשת פייסטל בדומה ל-DES.
בשל שלב ההכנה הארוך מן הרגיל ליצירת תת-מפתחות לכל סבבי ההצפנה, מתאים במיוחד כשאין צורך לשנות מפתח באופן תדיר כגון בהצפנת ארכיון קבצים או דיסק קשיח.
גודל הבלוק נקבע ל-64 סיביות ואורך המפתח יכול להשתנות להשגת רמות שונות של ביטחון.
הוא כולל שני שלבים עיקריים; הרחבת מפתח שבו מפתח בגודל מרבי של 448 סיביות מורחב לגודל כולל של 4,168 סיביות.
ותהליך הצפנה - טרנספורמציה המבוצעת על מחצית מהקלט ב-16 סבבים לסירוגין וכוללת תמורה תלוית מפתח והחלפה תלוית מפתח, תוך שימוש בפעולות חיבור ו-XOR בלבד על מילים בגודל 32 סיביות.
בנוסף לארבע פעולות נוספות של חיפוש בטבלה לפי אינדקס (lookup).
האלגוריתם מכיל ארבע תיבות החלפה (S-box) דינאמיות תלויות-מפתח, המכילות 256 כניסות בגודל 32 סיביות והוא עושה שימוש בקבועים שהם חלק מספרות הערך פאי בייצוג בינארי.
הקלט הוא הערך (בלוק מידע המיועד להצפנה) בגודל 64 סיביות ומפתח מורחב (ראה תהליך הרחבת מפתח) המיוצג על ידי הטבלה המכילה 18 כניסות:
1. חוצים את הקלט לשני חצאים בגודל 32 סיביות :
2.3 החלף מקומות בין ו-
3. החלף מקומות בין ו- (מבטל את ההחלפה מהסבב האחרון)
הפונקציה מחלקת את לארבעה בתים: המשמשים כאינדקס לערך המתאים בתיבות ההחלפה (ראה להלן) ומחשבת כדלהלן:
המפתח כולל טבלת תמורה P המכילה 18 כניסות של 32 סיביות .
ראשית מאתחלים את כל כניסות הטבלה בערכים קבועים שהם ספרות פאי לאחר הנקודה.
להלן ארבעת הערכים הראשונים בייצוג הקסדצימלי:
מוסיפים באמצעות XOR את המפתח הראשוני שמסופק על ידי המשתמש באופן מחזורי עד להשלמת כל הכניסות.
לדוגמה אם המפתח מכיל מילים בגודל 32 סיביות (בסך הכול 128 סיביות) אזי מחשבים מ-1 עד 18 את .
בשלב השני מעדכנים באופן איטרטיבי את כל כניסות הטבלה באופן הבא; מתחילים בהצפנת מחרוזת אפסים ובכל שלב מחליפים את שתי הכניסות הבאות בתוצאת ההצפנה, את התוצאה חוזרים ומצפינים שוב עם המפתח המעודכן, מעדכנים את הכניסות הבאות בתוצאה וחוזר חלילה.
הפונקציה מתארת את תהליך ההצפנה המובא לעיל שלבים 1 עד 6.
האלגוריתם כולל ארבע תיבות החלפה תלויות מפתח הנקראות S-box.
כל טבלת החלפה היא מערך של 256 מילים בגודל 32 סיביות והאינדקס לערך נתון הוא כאשר מייצג את הטבלה ו- מייצג את הכניסה.
היות שתיבות ההחלפה תלויות במפתח יש לבנותם בשלב ההכנה באופן דומה להרחבת המפתח.
מתחילים בהצבת הערכים הקבועים (אותם מכינים מראש מהערך פאי) לאחר מכן מצפינים אפסים ואת תוצאת ההצפנה חוזרים ומצפינים שוב כך 256 פעמים כאשר בכל סבב מציבים בשתי הכניסות הבאות של כל אחת מארבע הטבלאות את תוצאת ההצפנה, מחצית בכניסה הראשונה ומחצית בכניסה הבאה אחריה וחוזר חלילה.
התהליך מתואר בפסאודו קוד הבא:
נדרשים בסך הכול 521 סבבים של הצפנה לאתחול המפתח המורחב וכל תיבות ההחלפה.
הפענוח מבוצע בדרך זהה למעט סדר הכניסות בטבלת התמורה שהוא הפוך מההצפנה.
האלגוריתם נחקר על ידי קריפטוגרפים רבים ולמרות שפורסמו ממצאים מעטים, לא ידועות נקודות תורפה משמעותיות.
בכל אופן בהתקפה על Blowfish עם סבבים מופחתים התגלו מפתחות חלשים.
למעשה קיימת מחלקה של מפתחות חלשים שקל לזהותם, העלולים לסכן את ביטחון ההצפנה ועל כן אינם מומלצים לשימוש.
וינסנט ריימן פרסם התקפה דיפרנציאלית מוצלחת על Blowfish בארבעה סבבים, אולם לא ניתן להרחיבה ליותר סבבים.
ממשיכו Twofish היה מבין המועמדים המובילים לתקן ההצפנה החדש של NIST ואף הוכרז על ידי מארגני התחרות כאלגוריתם בטוח.
Bloom (בעברית: פריחה) הוא סינגל שהוקלט על ידי הזמר-יוצר האוסטרלי טרוי סיון.
השיר יצא לאור ב-2 במאי 2018, כסינגל השלישי וכשיר הנושא מתוך אלבומו השני, Bloom, על ידי חברת התקליטים EMI אוסטרליה.
השיר הגיע למקום ה-34 במצעד שבאוסטרליה, וה-23 במצעד השירים שבקוריאה הדרומית.
השיר נכתב על ידי טרוי סיון, פיטר סוונסון, אוסקר הולטר ולילנד, והופק על ידי הולטר.
סיון חשף לראשונה את השיר בריאיון עם Popjustice.
הוא תיאר את השיר כ"שיר פופ טהור, אשר דומה ל'Teenage Dream' של קייטי פרי", וקבע כי הוא "השיר הכי קווירי באופן חתרני באלבום":
בראיון אחר עם Dazed תיאר המראיין את השיר כ"המנון הומוסקסואלי לפסיביים", בו סיון "לוקחת את התפקיד של מה שנשמע כמו בן הזוג הפתוח שמאבד את בתוליו".
כשנשאל אם זהו הנושא של השיר, ענה סיון בקריצה: "זה 100 אחוז על פרחים!
אני רוצה לנגן את השיר הזה בכל מצעד גאווה".
לקידום הסינגל, סיון השיק ב-30 באפריל 2018 אפליקציה משלו.
האפליקציה מכילה סרטון, בו ניתן לראות את סיון יושב על מיטה כשבן זוג גבר ישן מאחוריו.
לאחר מכן הוא מסתכל במצלמה ואומר, "זה מדבר על פרחים", לפני שקטע מהשיר מתנגן ברקע.
כותרת השיר מהבהבת על פני המסך, כשפרטי היצירה לאור של הסינגל מופיעים בגופן קטן יותר למטה.
בהמשך פרסם את אותו סרטון ברשתות החברתיות וביוטיוב.
באפליקציה יש גם תמונות נסתרות של דמויות פלואורסצנטיות שנראות כמו בובות, שניתן לראות גם בעטיפת הסינגל ובסרטון המילים.
סיון הופיע עם השיר פעמים רבות בסיבוב ההופעות הרביעי שלו, "The Bloom Tour".
בתחילה, פורסם קליפ אנימציה עם מילות השיר יחד עם יציאת השיר.
בקליפ, אותו יצר ג'ייסון איבייר, מופיע כפיל של סיון (בסגנון הסרט אקס מכינה) מרחף בארץ החלומות שלו.
בתחילתו של הקליפ, סיון יושב בגן מפואר המוקף פרחים.
אחר כך הוא מרחף דרך מחסן נטוש תחת אורות ססגוניים.
מייק ניד מ-Idolator סבר כי "הניגודיות בין הצורות הטבעיות לעמודי הבניינים מוסיפה עומק לתמונה, וללא ספק משאירה רושם מתמשך אצל הצופה.
ב-6 ביוני 2018, פרסם טרוי סיון את הווידאו קליפ המלא לשיר בערוץ ה-Vevo של.
הוא בוים על ידי ברדיה זינאלי ועובד ביחס גובה-רוחב של 4:3. בקליפ נראה סיון מדגמן תלבושות דראג שעליהן פרחים ותלבושת בסגנון דראקו מאלפוי, ומופיעים בו גם פסלי ראש של מוזות יווניות וכיפוף של זרוע שרירית בין הסצנות.
סגנון הקליפ הוא טבע ופריחה כשם השיר.
נכון לינואר 2021 מונה הצפיות של הקליפ עומד על כ-24.3 מיליון צפיות.
לילנד – כתיבה, קולות רקע
אוסקר הולטר – כתיבה, הפקה
רנדי מריל – טכנאי מאסטרינג
Bloom (בעברית: פריחה) הוא אלבום האולפן השני של הזמר-יוצר האוסטרלי טרוי סיון.
האלבום יצא לאור ב-31 באוגוסט 2018, על ידי חברות התקליטים EMI אוסטרליה וקפיטול רקורדס.
האלבום הגיע למקום הרביעי במצעד הבילבורד 200, והעשירי במצעד האלבומים הבריטי.
האלבום הופק על ידי אוסקר הולטר, אלכס הופ, בראם אינסקור, ג'אם סיטי, אוסקר גורס, אריאל ראצ'שייד, באדי רוס ובובי קרליק.
האלבום מכיל שירים בסגנון הפופ כדוגמת "The Good Side", ו-"Bloom", ושירים בסגנון הדאנס-פופ.
פיצ'פורק סקרו את האלבום בחיוב ואף העניקו לו ציון של 7.5 מתוך 10 בסך הכל.
"!My My My" - יצא לאור ב-10 בינואר 2018, כסינגל הראשון מתוך האלבום.
השיר נכנס אל המקום ה-80 במצעד הבילבורד הוט 100, וה-38 במצעד הסינגלים הבריטי.
השיר נכתב על ידי טרוי סיון, לילנד, אוסקר גורס וג'יימס אלן ראלב והופק על ידי אוסקר גורס.
השיר הוא שיר בסגנון הפופ, המשלב בתוכו גם את סגנון האלקטרופופ.
ג'יימיסון קוקס מפיצ'פורק סקר את השיר בחיוב רב ואף טען כי הוא אחד מהשירים הטובים ביותר של שנת 2018.
"The Good Side" - יצא לאור ב-19 בינואר 2018, כסינגל השני מתוך האלבום.
השיר נכתב על ידי טרוי סיון, לילנד, בראם אינסקור, אלכסנדרה יוז, ג'אם סיטי, אריאל ראצ'שייד והופק על ידי ראצ'שייד ואינסקור.
ב-17 בינואר 2018, הכריז סיון על צאת הסינגל הזה ואף פרסם את עטיפתו הרשמית.
סיון הסביר שהשיר הוא מכתב פתוח לחברו לשעבר.
"Bloom" - יצא לאור ב-2 במאי 2018, כסינגל השלישי וכשיר הנושא מתוך האלבום.
השיר נכתב והופק על ידי טרוי סיון, פיטר סוונסון, אוסקר הולטר ולילנד.
הוא תיאר את השיר כ-"שיר פופ טהור, אשר דומה ל-"Teenage Dream", של הזמרת האמריקאית קייטי פרי.
"Dance to This" - יצא לאור ב-13 ביוני 2018, כסינגל הרביעי מתוך האלבום, בשיתוף עם אריאנה גרנדה.
השיר נכתב על ידי טרוי סיון, אוסקר הולטר, לילנד ונוני באו.
הקליפ של השיר זכה להצלחה רבה כאשר צבר למעלה מ-75 מיליון צפיות.
"Animal" - יצא לאור ב-9 באוגוסט 2018, כסינגל החמישי והאחרון מתוך האלבום.
האלבום נכנס היישר אל המקום ה-3 במצעד האלבומים האוסטרלי ובך הפך למצליח ביותר של סיון במצעד זה.
בארצות הברית מכר האלבום בשבוע צאתו 72,000 עותקים, ובכך התברג במקום ה-4 במצעד הבילבורד 200, ובכך הפך למצליח ביותר של סיון במצעד זה גם כן.
מדינהתאריך יציאהגרסהפורמטחברת תקליטיםמקורעולם31 באוגוסט 2018סטנדרטיתהורדה דיגיטלית, תקליט, תקליטורEMI אוסטרליהארצות הבריתגרסה אורבניתתקליטקפיטולגרסת טארגטתקליטוריפןגרסת דלוקס יפניתיוניברסל מיוזיק יפן
Bloons Tower Defense (מכונה בקצרה Bloons TD או BTD) היא סדרה של משחקי וידאו המשתייכת לז'אנר הגנת המגדלים.
המשחקים פותחו על ידי חברת Ninja Kiwi שמשרדיה הראשיים ממוקמים באוקלנד, ניו זילנד.
המשחק הראשון בסדרה יצא לשוק בשנת 2007 ופעל על דפדפן אינטרנט.
כיום באמצעות שימוש בתוכנות פיתוח משחקים חוצי פלטפורמות, ניתן לשחק במרבית המשחקים על מחשב אישי, מכשירי אנדרואיד, מכשירי אייפון ועל מגוון נוסף של מחשבים וטלפונים חכמים.
בכל סדרת המשחקים, השחקן מקבל מפה ובה נתיב בו עוברים בלונים.
מטרת המשחק היא להציב מגדלי שמירה בקרבת הנתיב ולמנוע מן הבלונים לצאת מן המפה.
רוב מגדלי השמירה הם קופים בעלי יכולות מיוחדות אך קיימים גם מגדלי שמירה אחרים כגון מגרסת "בלונים" חזקה, תותח, מפעל מסמרים, מכונות סיכות ועוד.
בכל סיום של סבב השחקן מקבל עוד כסף שבאמצעותו הוא יכול לבנות מגדלי שמירה נוספים או לשדרג את הקיימים.
עם כל סבב, נכנסים למשחק בלונים חזקים יותר ובכמות הולכת וגדלה.
המשחק נפתח עם בלונים צבעוניים שעשויים מגומי ובהמשך נכנסים למשחק בלונים ממתכת ובלונים עטופים בקרמיקה שמצריכים מגדלי הגנה ברמה חזקה כדי להאיטם.